Aj v nasledujúcom školskom roku 2024/2025 ponúkame našim študentom možnosť uchádzať sa o štipendium na našej partnerskej škole **Minnehaha Academy**.

[**Minnehaha Academy**](http://www.minnehahaacademy.net/) je škola v Minneapolis, Minnesota, USA, ktorá má 1. a 2. stupeň základnej školy a strednú školu. Prvý kontakt sme nadviazali už v roku 2004 prostredníctvom Toma Johnsona z Open Door Society. Odvtedy sa uskutočnilo viacero vzájomných návštev zástupcov Bilgymu, či zriaďovateľa v Minnehaha, a amerických priateľov u nás v škole. Naposledy v júni 2023.

Spolupráca s touto americkou školou pokračuje a sme radi, že opäť môžeme ponúknuť **štúdium na Minnehaha Academy, počas šk. roka 2024 – 2025,** dvom študentom (na jeden semester), ktorí sú v tomto šk. roku (2023/2024) v **2. alebo 3. ročníku** Bilgym-u.

Študenti súčasného 2. alebo 3. ročníka môžu v MA študovať v 3. alebo 4. ročníku, počas 1. polroka (koniec augusta 2024 - december 2024). Po svojom návrate študenti vykonajú rozdielové skúšky zo slovenského jazyka a maximálne troch ďalších predmetov, najneskôr do termínu písomných maturít štvrtákov.

Tabuľka približných nákladov na štúdium, ktoré hradí MA a orientačné náklady študenta z BilGym-u:

|  |  |  |
| --- | --- | --- |
|  |  | **hradí**: |
| *školné v MA* | *14,000 $* | *MA* |
| *ubytovanie\*/strava v rodine* | *? $* | ***Študent*** |
| *strava v škole* | *520 $* | ***Študent*** |
| *spiatočná letenka* | *1,000 - 1,500 $* | ***Študent*** |
| *vreckové\*\** | *500 - 1,500 $* | ***Študent*** |
| *poplatok za víza F-1**poistenie* | *160 $**200 €* | ***Študent******Študent*** |

* *Závisí od rodiny, spravidla bez nároku na finančnú kompenzáciu*

*\*\* výška vreckového závisí od individuálnych potrieb žiaka*

# Záujemcovia o toto štipendium budú posudzovaní na základe nasledujúcich kritérií:

1. motivačný list študenta napísaný na PC v angličtine (400-600 slov), v ktorom predstaví seba a svoje záujmy, a zároveň zahrnie odpovede na nasledujúce otázky:
* prečo chcem ísť študovať na **Minnehaha Academy** do USA?
* ako budem môcť využiť svoje skúsenosti zo štúdia a pobytu v USA vo svojom živote a na BilGym-e po svojom návrate?
1. študijné výsledky, zapojenie do školských aktivít, posudzované individuálne pre študentov, ktorých motivačné listy prejdú prvým výberom.

**Informácia o ubytovaní pre študentov**

Študenti sú ubytovaní počas svojho pobytu v rodinách. Väčšinou sú to rodiny, ktoré v súčasnosti majú na MA svoje dieťa/deti, alebo dieťa MA v minulosti navštevovalo. Študenti sú v kontakte s rodinou už pred svojim príchodom, aby sa mohli trochu spoznať a vedeli, čo očakávať od rodiny. Minnehaha Academy nám pomáha s hľadaním rodín.

Prihlášku s motivačným listom pošlite mailom na: **blanka.stefan@bilgym.sk** **do 30. novembra 2023.**

Veríme, že skúsenosť zo štúdia a pobytu v zahraničí bude veľmi obohacujúca a prispeje k rozvoju študenta. V prípade záujmu a akýchkoľvek otázok, kontaktujte **Blanku Štefan Antalovú** písomne, alebo osobne na sekretariáte Bilgymu.